פיקה אדומה

פיקה אדומה (שם מדעי: Ochotona rutila) היא מין של יונק ממשפחת הפיקתיים, שתפוצתה במרכז אסיה. היא תוארה לראשונה בשנת 1873.

מאפיינים 
הפיקה מגיעה לאורך של עד 23 סנטימטרים כולל 9.5 סנטימטרים עד 11 סנטימטרים של הזנב ומשקלה עד 320 גרמים. הגולגולת גדולה לאורכה 4.5 עד 5.5 סנטימטרים. האוזניים מגיעות לאורך 27 עד 29 מילימטרים. הרגליים האחוריות הם באורך 36 עד 39 מילימטרים. בקיץ הפרווה גחלתית בהירה ומנומרת בצוואר מאחורי האוזניים בעוד שבחורף היא חומה ופרוות הגחון לבנה. הפיקה ניזונה בעיקר מעשב ויוצרת חבילות חציר כמו פיקות אחרות. הפיקה חיה במשפחות גדולות המונות זוג פיקות וגוריהם. להקה של פיקות מונה 12–20 פרטים. הפיקה פעילה יותר עם רדת החשכה מאשר בעלות השחר. עונת הרבייה היא באביב עד הקיץ. הנקבה ממליטה שתי המלטות בשנה שמסתיימות בדרך כלל בשתיים עד שישה (בממוצע ארבע) גורים. הפיקה לא נמצאת בסכנת הכחדה ומצב שימורה הוא ללא חשש.

תפוצה 
הפיקה נפוצה במרכז אסיה באזור טורקסטן, קזחסטן, קירגיזסטן, טג'יקיסטן, אוזבקיסטן, מחוז שינג'יאנג בסין וכנראה גם בצפון אפגניסטן. הפיקה האדומה חיה בהרים כמו הרי טיין שאן והרי פמיר עד גובה 3,000 מטר.

קישורים חיצוניים

הערות שוליים 

טקסונים שתוארו בידי ניקולאי סברצוב
פיקתיים
קירגיזסטן: יונקים
סין: יונקים
קזחסטן: יונקים
בעלי חיים בהרי סין
בעלי חיים שתוארו ב-1873
אוזבקיסטן: יונקים